CELEX: 62019TA0279
Language: mt
Date: 2021-09-29 00:00:00
Title: Kawża T-279/19: Sentenza tal-Qorti Ġenerali tad-29 ta’ Settembru 2021 – Front Polisario vs Il-Kunsill (Relazzjonijiet barranin – Ftehimiet internazzjonali – Ftehim Ewro-Mediterranju ta’ Assoċjazzjoni KE-Marokk – Ftehim fil-forma ta’ skambju ta’ ittri dwar l-emenda tal-Protokolli Nru 1 u Nru 4 tal-Ftehim Ewro-Mediterranju – Deċiżjoni li tapprova l-konklużjoni tal-ftehim – Rikors għal annullament – Ammissibbiltà – Locus standi in judicio – Inċidenza diretta – Inċidenza individwali fuq ir-rikorrent – Kamp ta’ applikazzjoni territorjali – Ġurisdizzjoni – Interpretazzjoni tad-dritt internazzjonali magħmula mill-Qorti tal-Ġustizzja – Prinċipju ta’ awtodeterminazzjoni – Prinċipju tal-effett relattiv tat-trattati – Invokabbiltà – Kunċett ta’ kunsens – Implimentazzjoni – Setgħa diskrezzjonali – Limiti – Żamma tal-effetti tad-deċiżjoni kkontestata)

6.12.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 490/30
            
         
      Sentenza tal-Qorti Ġenerali tad-29 ta’ Settembru 2021 – Front Polisario vs Il-Kunsill
      (Kawża T-279/19) (1)
      
      (Relazzjonijiet barranin - Ftehimiet internazzjonali - Ftehim Ewro-Mediterranju ta’ Assoċjazzjoni KE-Marokk - Ftehim fil-forma ta’ skambju ta’ ittri dwar l-emenda tal-Protokolli Nru 1 u Nru 4 tal-Ftehim Ewro-Mediterranju - Deċiżjoni li tapprova l-konklużjoni tal-ftehim - Rikors għal annullament - Ammissibbiltà - Locus standi in judicio - Inċidenza diretta - Inċidenza individwali fuq ir-rikorrent - Kamp ta’ applikazzjoni territorjali - Ġurisdizzjoni - Interpretazzjoni tad-dritt internazzjonali magħmula mill-Qorti tal-Ġustizzja - Prinċipju ta’ awtodeterminazzjoni - Prinċipju tal-effett relattiv tat-trattati - Invokabbiltà - Kunċett ta’ kunsens - Implimentazzjoni - Setgħa diskrezzjonali - Limiti - Żamma tal-effetti tad-deċiżjoni kkontestata)
      (2021/C 490/32)
      Lingwa tal-kawża: il-Franċiż
      
         Partijiet
      
      
         Rikorrent: Front populaire pour la libération de la Saguia el-Hamra et du Rio de oro (Front Polisario) (rappreżentant: G. Devers, avukat)
      
         Konvenut: Il-Kunsill tal-Unjoni Ewropea (rappreżentanti: P. Plaza García u V. Piessevaux, aġenti)
      
         Intervenjenti insostenn tal-kovenut: Ir-Repubblika Franċiża (rappreżentanti: A.-L. Desjonquères, C. Mosser, J.-L. Carré u T. Stehelin, aġenti), Il-Kummissjoni Ewropea (rappreżentanti: F. Castillo de la Torre, F. Clotuche-Duvieusart, A. Bouquet u B. Eggers, aġenti), Confédération marocaine de l’agriculture et du développement rural (Comader) (Rabat, Il-Marokk) (rappreżentanti: G. Forwood, N. Colin u A. Hublet, avukati)
      
         Suġġett
      
      Talba bbażata fuq l-Artikolu 263 TFUE u intiża għall-annullament tad-Deċiżjoni tal-Kunsill (UE) 2019/217 tat-28 ta’ Jannar 2019 dwar il-konklużjoni tal-Ftehim fil-forma ta’ Skambju ta’ Ittri bejn l-Unjoni Ewropea u r-Renju tal-Marokk dwar l-emenda tal-Protokolli Nru 1 u Nru 4 tal-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Renju tal-Marokk, min-naħa l-oħra (ĠU 2019, L 34, p. 1).
      
         Dispożittiv
      
      
                  1)
               
               
                  Id-Deċiżjoni tal-Kunsill (UE) 2019/217 tat-28 ta’ Jannar 2019 dwar il-konklużjoni tal-Ftehim fil-forma ta’ Skambju ta’ Ittri bejn l-Unjoni Ewropea u r-Renju tal-Marokk dwar l-emenda tal-Protokolli Nru 1 u Nru 4 tal-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Renju tal-Marokk, min-naħa l-oħra, hija annullata.
               
            
                  2)
               
               
                  L-effetti tad-Deċiżjoni 2019/217 huma miżmuma matul perijodu li ma jistax jeċċedi t-terminu msemmi fl-ewwel paragrafu tal-Artikolu 56 tal-Istatut tal-Qorti tal-Ġustizzja tal-Unjoni Ewropea jew, jekk jiġi ppreżentat appell f’dan it-terminu, sal-għoti tas-sentenza tal-Qorti tal-Ġustizzja li tiddeċiedi dwar dan l-appell.
               
            
                  3)
               
               
                  Il-Kunsill tal-Unjoni Ewropea huwa kkundannat ibati, minbarra l-ispejjeż tiegħu, l-ispejjeż sostnuti minn Front populaire pour la libération de la Saguia el-Hamra et du Rio de oro (Front Polisario).
               
            
                  4)
               
               
                  Ir-Repubblika Franċiża, il-Kummissjoni Ewropea u l-Confédération marocaine de l’agriculture et du développement rural (Comader) għandhom ibati l-ispejjeż tagħhom.
               
            
         (1)  ĠU C 220, 1.7.2019